**ORDIN nr. 7323/C din 16 decembrie 2020 pentru aprobarea** [**Procedurii de înregistrare online şi de aprobare a tarifelor pentru accesul la Registrul beneficiarilor reali ţinut de Oficiul Naţional al Registrului Comerţului**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00216730.htm)

În temeiul dispoziţiilor art. 19 alin. (82) din Legea nr. [**129/2019**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00202804.htm) pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările şi completările ulterioare,

în conformitate cu dispoziţiile art. VIII alin. (7) din Ordonanţa de urgenţă a Guvernului nr. [**111/2020**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00210894.htm) privind modificarea şi completarea Legii nr. [**129/2019**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00202804.htm) pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, pentru completarea art. 218 din Ordonanţa de urgenţă a Guvernului nr. [**99/2006**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00098818.htm) privind instituţiile de credit şi adecvarea capitalului, pentru modificarea şi completarea Legii nr. [**207/2015**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00171867.htm) privind Codul de procedură fiscală, precum şi pentru completarea art. 12 alin. (5) din Legea nr. [**237/2015**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00173613.htm) privind autorizarea şi supravegherea activităţii de asigurare şi reasigurare,

având în vedere dispoziţiile art. 13 şi 36 din Hotărârea Guvernului nr. [**652/2009**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00123380.htm) privind organizarea şi funcţionarea Ministerului Justiţiei, cu modificările şi completările ulterioare,

**ministrul justiţiei** emite următorul ordin:

**Art. 1**

Se aprobă [**Procedura de înregistrare online pentru accesul la Registrul beneficiarilor reali ţinut de Oficiul Naţional al Registrului Comerţului**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00216730.htm), prevăzută în anexa nr. 1, care face parte integrantă din prezentul ordin.

**Art. 2**

Procedura aprobată prin prezentul ordin se aplică pentru asigurarea accesului la datele înregistrate în Registrul beneficiarilor reali a persoanelor fizice şi juridice îndreptăţite conform art. 19 alin. (8) lit. c) din Legea nr. [**129/2019**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00202804.htm) pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările şi completările ulterioare, denumită în continuare *Legea nr.* [***129/2019***](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00202804.htm).

**Art. 3**

Procedura aprobată prin prezentul ordin se aplică şi autorităţilor care au competenţă de supraveghere şi control, organelor judiciare, Oficiului Naţional pentru Prevenirea şi Combaterea Spălării Banilor, denumit în continuare ONPCSB, şi entităţilor raportoare, potrivit art. 19 alin. (8) din Legea nr. [**129/2019**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00202804.htm), dacă optează pentru asigurarea acestei modalităţi de acces la Registrul beneficiarilor reali.

**Art. 4**

Se aprobă tarifele pentru accesul persoanelor fizice şi juridice prevăzute la art. 19 alin. (8) lit. c) din Legea nr. [**129/2019**](file:///C%3A%5CUsers%5Cmarlen.slatineanu%5Csintact%204.0%5Ccache%5CLegislatie%5Ctemp1115130%5C00202804.htm) la Registrul beneficiarilor reali, prevăzute în anexa nr. 2, care face parte integrantă din prezentul ordin.

**Art. 5**

Tarifele pentru accesul la Registrul beneficiarilor reali se achită exclusiv online, prin portalul de servicii online al Oficiului Naţional al Registrului Comerţului, denumit în continuare ONRC.

**Art. 6**

ONRC va lua măsurile necesare în vederea ducerii la îndeplinire a prevederilor prezentului ordin.

**Art. 7**

Prezentul ordin se publică în Monitorul Oficial al României, Partea I.

**Art. 8**

Prezentul ordin intră în vigoare în termen de 45 de zile de la data publicării în Monitorul Oficial al României, Partea I.

-\*\*\*\*-

|  |
| --- |
| Ministrul justiţiei,**Marian Cătălin Predoiu** |

**ANEXA nr. 1:**

**[PROCEDURĂ de înregistrare online pentru accesul la Registrul beneficiarilor reali ţinut de Oficiul Naţional al Registrului Comerţului](file:///C%3A%5C%5CUsers%5C%5Cmarlen.slatineanu%5C%5Csintact%204.0%5C%5Ccache%5C%5CLegislatie%5C%5Ctemp1115130%5C%5C00216730.htm)**

**ANEXA nr. 2:** **TARIFELE pentru accesul persoanelor fizice şi juridice la Registrul beneficiarilor reali ţinut de Oficiul Naţional al Registrului Comerţului**

|  |  |  |
| --- | --- | --- |
| Nr. crt. | Denumirea operaţiunii | Tarif- lei - |
| 1. | Cerere furnizare informaţii privind beneficiarii reali ai unei persoane juridice (situaţia la zi) | 20 |
| 2. | Cerere eliberare raport istoric privind beneficiarii reali ai unei persoane juridice/privind calitatea de beneficiar real a unei persoane fizice | 100 |

Publicat în Monitorul Oficial cu numărul 1323 din data de 31 decembrie 2020